**Komunalac d.o.o.** 43000 Bjelovar, Ferde Livadića 14a OIB 27962400486 kojeg zastupa Predsjednica Uprave Ivana Jurković Piščević, mag. pol. i Član Uprave Josip Heged, ing. (u daljnjem tekstu Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Izvršitelj)

sklopili su

**UGOVOR BR.** **\_\_\_\_\_\_\_\_\_\_\_\_**

**Članak 1.**

Predmet ovog Ugovora je pružanje usluge preuzimanja i obrade otpada od plastike sukladno zahtjevu za prikupljanje ponuda te minimalnim tehničkim karakteristikama i troškovniku koji čine sastavni dio ovog Ugovora.

**Članak 2.**

Izvršitelj se obvezuje uslugu zbrinjavanja neopasnog otpada izvršiti u skladu sa Zakonom o gospodarenju otpadom („Narodne novine“ broj 84/2021 i 142/2023), s njim povezanim propisima i pravilima struke te u skladu s uvjetima i zahtjevima iz Poziva za dostavu ponuda.

Naručitelj se obvezuje prilikom svake predaje plastike, predati Izvršitelju uredno ispunjen i ovjeren Prateći list za otpad - obrazac PL-O.

Količina preuzete plastike utvrđuje se vaganjem na vagi Naručitelja na lokaciji Prespa bb, Bjelovar, Postrojenje za sortiranje odvojeno prikupljenog otpada Grada Bjelovara. Dokaznicu mjere (vagarinku) ovjeravaju ovlašteni predstavnici Naručitelja i Izvršitelja za svako pojedino preuzimanje. Izvagana količina upisuje se u Prateći list za otpad.

Količina iskazana u Troškovniku je okvirna količina. Naručitelj se ne obvezuje na realizaciju navedenih količina u cijelosti. Stvarna realizacija ovisna je o potrebama te može biti veća ili manja od okvirne količine.

Izvršitelj se obvezuje osigurati sljedivost preuzetog otpada do konačne obrade ili oporabe. Najkasnije u roku od 3 dana od svakog pojedinačnog preuzimanja, Izvršitelj je dužan Naručitelju dostaviti potvrdu o zaprimanju i obradi otpada izdanu od ovlaštenog oporabitelja ili zbrinjavatelja, kao i dokumentaciju kojom se dokazuje način postupanja s otpadom.

**Članak 3.**

Ugovorena vrijednost ovog Ugovora je sukladno troškovniku i ponudi iznosi:

 **Vrijednost bez PDV-a: \_\_\_\_\_\_\_\_\_\_\_\_ eura**

*Ukupna vrijednost slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Ugovorena cijena nepromjenjiva je tijekom trajanja Ugovora i obuhvaća sve troškove i popuste te Izvršitelj nema prava zahtijevati naknadne troškove. Usluga uključuje prijevoz, preuzimanje i obradu kao i sve druge manipulativne radnje. Utovar otpada na prijevozno sredstvo Izvršitelja je obveza Naručitelja.

**Članak 4.**

Mjesto pružanja usluge preuzimanja otpada je na adresi Prespa bb, Bjelovar, Postrojenje za sortiranje odvojeno prikupljenog otpada Grada Bjelovara, radnim danom (pon-pet) u vremenu od 7,00 do 15,00 sati.

Naručitelj ima pravo, u slučaju tehničkih ili operativnih razloga, privremeno izmijeniti lokaciju preuzimanja otpada, o čemu je dužan obavijestiti Izvršitelja najmanje 48 sati unaprijed.

**Članak 5.**

Izvršitelj se obvezuje pružati usluge preuzimanja i obrade otpada sukcesivno, tijekom trajanja Ugovora, u skladu s potrebama Naručitelja.

Svaku potrebu za izvršenjem usluge Naručitelj će pravovremeno najaviti, a najkasnije 96 sati prije planiranog preuzimanja otpada.

Izvršitelj je dužan organizirati i izvršiti preuzimanje u roku koji ne smije biti duži od 96 sati od trenutka zaprimanja obavijesti Naručitelja.

U slučaju kašnjenja Izvršitelja s preuzimanjem otpada duljeg od 96 sati bez opravdanja, Naručitelj ima pravo angažirati drugog ovlaštenog gospodarskog subjekta na trošak Izvršitelja, uz zadržavanje prava na naplatu ugovorne kazne.

Odgovornost Naručitelja za predmetni otpad prestaje u trenutku kada ovlašteni predstavnik Izvršitelja preuzme otpad i potpiše prateću dokumentaciju o preuzimanju (Prateći list za otpad i dokaznicu o vaganju), čime Izvršitelj preuzima punu odgovornost za daljnje postupanje s otpadom, sukladno važećim propisima.

**Članak 6.**

Izvršitelj se obvezuje u roku od 10 (deset) dana od potpisa ugovora Naručitelju dostaviti jamstvo za uredno izvršenje ugovora u vidu zadužnice ili bjanko zadužnice ovjerene od ovlaštene osobe solemnizirane kod javnog bilježnika u iznosu od 10% vrijednosti ugovora.

Umjesto zadužnice ili bjanko zadužnice Izvršitelj može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o preuzimanju i obradi plastičnog otpada i navesti broj ugovora) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

Naručitelj ima pravo naplatiti jamstvo za uredno izvršenje u slučaju kašnjenja u izvršavanju ugovornih obveza, ili drugih ozbiljnih povreda Ugovora.

Jamstvo za uredno izvršenje ugovora u vidu pologa odnosno zadužnice se vraća po isteku ovog Ugovora, i to u roku od 30 dana od urednog ispunjenja obveza.

**Članak 7.**

Naručitelj će sva plaćanja izvršiti na IBAN izvršitelja u roku od 30 dana od dana zaprimanja valjanog e-računa koji sadrži sve zakonom propisane elemente, sukladno odredbama Zakona o elektroničkom izdavanju računa u javnoj nabavi.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi.

Predujam je isključen, kao i traženje sredstava osiguranja plaćanja.

**Članak 8.**

Ovaj Ugovor stupa na pravnu snagu potpisom ovlaštenih predstavnika ugovornih strana, predajom jamstva iz članka 6. ovog Ugovora te se zaključuje na određeno vrijeme od dvanaest mjeseci od dana potpisa Ugovora od strane posljednje ugovorne strane.

**Članak 9.**

Ugovor može prestati:

* istekom roka na koji je sklopljen,
* sporazumnim raskidom ugovornih strana,
* jednostranim raskidom u slučaju povrede bitnih odredbi ovog Ugovora, uz pisanu obavijest s otkaznim rokom od 30 dana.

U slučaju ponovljenih povreda ugovornih obveza (više od dva puta), Naručitelj ima pravo na jednostrani raskid ugovora bez obveze otkaznog roka.

**Članak 10.**

Izvršitelj je dužan za svako preuzimanje otpada dostaviti potpisane prateće listove.

**Članak 11.**

U slučaju da Izvršitelj ne preuzme otpad u roku od 96 sati od najave, Naručitelj ima pravo angažirati drugog ovlaštenog pružatelja usluge, a sve nastale troškove snosi Izvršitelj.

**Članak 12.**

Za sve što nije ovim Ugovorom predviđeno, primjenjuju se odredbe Zakona o obveznim odnosima.

Ugovorne strane suglasno navode da će sve eventualne sporove nastojati riješiti sporazumno, a ukoliko to ne bude moguće, spor će rješavati nadležan sud u Bjelovaru.

U znak pristanka na prava i obveze iz ovog Ugovora, ugovorne strane ga vlastoručno potpisuju.

**Članak 13.**

Ugovor je sačinjen u 4 (četiri) primjerka od kojih svaka strana zadržava po dva (2) primjerka.

U Bjelovaru, \_\_\_\_\_\_\_\_\_\_\_\_. godine U \_\_\_\_\_\_\_\_\_\_\_\_, \_\_\_\_\_\_\_\_\_

Naručitelj: Izvršitelj:

Komunalac d.o.o. Bjelovar \_\_\_\_\_\_\_\_\_\_\_\_\_\_\_\_

Predsjednica Uprave \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Ivana Jurković Piščević, mag. pol.

Član Uprave

\_\_\_\_\_\_\_\_\_\_\_\_\_\_\_\_\_\_\_

Josip Heged, ing.